CELEX: 62019TN0016
Language: fi
Date: 2019-01-10 00:00:00
Title: Asia T-16/19: Kanne 10.1.2019 – Activos e Inversiones Monterroso v. SRB

25.2.2019   
            
            
               FI
            
            
               Euroopan unionin virallinen lehti
            
            
               C 72/45
            
         
      Kanne 10.1.2019 – Activos e Inversiones Monterroso v. SRB
      (Asia T-16/19)
      (2019/C 72/58)
      Oikeudenkäyntikieli: espanja
      
         Asianosaiset
      
      
         Kantaja: Activos e Inversiones Monterroso, SL (Pantoja, Espanja) (edustaja: asianajaja S. Rodríguez Bajón)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii, että unionin yleinen tuomioistuin ottaa tutkittavaksi kumoamiskanteen, jonka kohteena on pankkialan yhteisen kriisinratkaisuneuvoston 31.10.2018 tekemä päätös menettelyssä [Ares (2017) 6199530], ja ratkaisee asian siinä noudatettavan laillisen menettelyn mukaisesti, kumoaa kanteen kohteena olevan päätöksen, hyväksyy asiassa esitetyt vaatimukset ja myöntää oikeuden tutustua kaikkiin asiaa koskeviin hallinnollisiin asiakirjoihin.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa Euroopan unionin perusoikeuskirjan 41 artiklan ja Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (1) 4 artiklan rikkomiseen.
      
                  —
               
               
                  Kantaja väittää, että käsiteltävässä asiassa perusteena asiakirjoihin tutustumisoikeudesta poikkeamiselle ei voida soveltaa vaatimusta yleisen edun suojasta unionin tai jonkin jäsenvaltion raha- ja talouspolitiikan osalta, vaatimuksia luonnollisen henkilön tai oikeushenkilön taloudellisten etujen suojasta, yksityiselämän ja yksilön koskemattomuuden suojasta tai vaatimusta tutkinnan päämäärien suojasta taikka sitä, että tiedonlähde on vastustanut tätä.
               
            
         (1)  EYVL 2001, L 145, s. 43.